kardosdrur/scandi-wiki huggingface dataset:
Sommer-OL 1956

Sommer-OL 1956, som blev afholdt i Melbourne i Australien, var de første olympiske lege, som fandt sted på den sydlige halvkugle. Australien nægtede dog at ændre sine karantæneregler, der krævede en seks måneders karantæne for fremmede heste. Som et resultat blev alle ridesportdiscipliner afholdt i Stockholm.

Afstanden mellem Melbourne og resten af verden kunne mærkes. Rejseomkostninger og akklimatisering gav store problemer, og antallet af deltagere faldt drastisk. Mange lande dukkede ikke engang op. Efter 146 danske deltagere i Helsingfors var der kun 32 danskere med i Melbourne.

Igen var der indblandet meget politik i legene. Taiwan var med, og det betød, at Kina ikke ville deltage. Suez-krisen udelukkede Egypten og Libanon. Og Liechtenstein, Holland, Spanien og Schweiz boykottede OL som følge af den sovjetiske invasion af Ungarn.

En vigtig vandpolokamp mellem Sovjet og Ungarn blev afbrudt under kampen, da begge hold spillede voldsomt, og mange spillere kom til skade i bassinet. Kampen er siden blevet kendt som "Blod i vandet-kampen".

Lis Hartel vandt sin anden sølvmedalje i dressur, og Paul Elvstrøm vandt guld for tredje OL i træk, for anden gang i finnjolle.

Danske deltagere:
 28 mænd
 4 kvinder

Danske medaljer i Melbourne/Stockholm 1956
 Guld: 1 – sejlsport
 Sølv: 2 – dressur, sejlsport
 Bronze: 1 – kajak

Boksning 

I den olympiske bokseturnering deltog 164 boksere fra 34 nationer. Som ved Sommer-OL 1952 kæmpede bokserne i 10 vægtklasser. Legenes pris som ”most stylish and efficient boxer” gik til Richard McTaggart fra Storbritannien, der blev olympisk mester i letvægtsklassen. Ungareren László Papp blev den første bokser, der vandt 3 guldmedaljer, da han vandt titlen i letmellemvægt. Han havde forinden vundet guld ved Sommer-OL 1948 og 1952. Sværvægtstitlen gik til amerikaneren Pete Rademacher, der i finalen noget overraskende stoppede favoritten Moukhine fra USSR. Pete Rademacher blev umiddelbart herefter professionel, og debuterede i en VM-kamp om den professionelle sværvægtstitel mod den forsvarende mester, OL guldvinderen fra 1952, Floyd Patterson.

Fra Danmark deltog Henrik I. Ottesen (bantamvægt, tabte sin første kamp i turneringens 2. runde), Hans V. Petersen (letweltervægt, vandt 1. kamp mod Rodriguez, Venezuela, men tabte 2. kamp til Dumitrescu, Rumænien), og Jens Andersen (mellemvægt, tabte sin første kamp til Rinaldi, Italien).

Medaljetabel 

Top 10
Sommer-OL 1960

Sommer-OL 1960 blev afholdt i Rom, med sejlsportskonkurrencerne i Napoli. Det var første gang verden kunne følge med i OL i fjernsynet og for første gang fik atleterne en velsignelse af Paven. Dog ikke de ateistiske sovjetborgere, der ikke ville finde sig i det.

Legene blev endnu en ideologisk slåskamp mellem øst og vest med Sovjetunionen hyldet som vinder med 42 guldmedaljer.

OL i Rom signallerede et tronskifte i langdistanceløb. Den finske dominans måtte bøje sig for de østafrikanske løbere der begyndte at vise deres evner. Etiopiens Abebe Bikila vandt maratonløbet i bare fødder. 

Konkurrencen i svømning var intens og der blev sat olympiske rekorder i alle discipliner.

OL oplevede sin første dopingtragedie da den danske cykelrytter Knud Enemark kollapsede og døde under 100 km holdløbet.

En af fremtidens legender i bokseringen blev introduceret til verden. Cassius Clay vandt guld, han blev senere kendt som Muhammed Ali.

Danmarks fodboldlandshold vandt sølv og Paul Elvstrøm vandt sin fjerde guldmedalje i træk i finnjolle. 

Danske deltagere
 107 mænd
 12 kvinder

Danske medaljer i Rom 1960
 Guld: 2 – kajak, sejlsport
 Sølv: 3 – fodbold, sejlsport (2)
 Bronze: 1 – kajak

Boksning 

Den olympiske bokseturnering blev afviklet fra den 25. august til den 5. september i Palazzo dello Sport. Turneringen blev en stor succes for de italienske boksere, og Italien blev bedste nation med 3 guld, 3 sølv og 1 bronze, foran USA med 3 guld og 1 bronze og Polen med 1 guld, 3 sølv og 3 bronze. 

Den lokale favorit var weltervægteren Giovanni (Nino) Benvenuti, der aldrig havde tabt en boksekamp. Benvenuti nåede finalen, hvor han besejrede Radonyak, USSR og vandt guld. Han modtog endvidere Val Barker trofæet i anerkendelse som legenes mest ”outstanding and stylistic” bokser. Benvenuti opnåede 120 amatørkampe uden nederlag og blev siden professionel, hvor han vandt VM-titlen i letmellemvægt og mellemvægt.

I letsværvægt deltog den kun 18-årige amerikanske mester Cassius Clay, der med sin usædvanlige hurtighed og kun 5 nederlag i sine 96 amatørkampe var blandt favoritterne. En anden favorit i klassen var den langt mere erfarne 25-årige polak Zbigniew Pietrzykowski. Pietrzykowski havde ved det foregående Sommer-OL 1956 vundet bronze, og var tredobbelt europamester med sejre ved EM i 1955, 1957 og i 1959. Clay og Pietrzykowski vandt begge sikre sejre på vejen til finalen, hvor Clay efter en hård dyst vandt en 5-0 sejr og dermed guldmedaljen. Clay blev siden professionel mester i sværvægt, og Pietrzykowski vandt endnu et EM i 1963 og en olympisk medalje ved Sommer-OL 1964.

Sværvægttitlen gik til italieneren Francesco De Piccoli, der siden blev professionel med begrænset succes. 

Fra Danmark deltog Willy B. Andersen, (fluevægt), Børge Krogh (fjervægt), Benny Nielsen (weltervægt), Leif Hansen (letmellemvægt) og Acton Mikkelsen (mellemvægt). Alle tabte deres første kamp.

Medaljetabel 

Top 10

Sport i 1960
Johan Christian Gebauer

Johan Christian Gebauer (6. august 1808 i København – 24. januar 1884 på Frederiksberg) var en dansk komponist, organist og musikteoretiker. Søn af maleren Christian David Gebauer.

Liv 
Johan Christian Gebauer blev født i København, men voksede op hos farmoderen i brødremenigheden i Christiansfeld. På grund af sine musikalske anlæg var han fra ungdommen bestemt til at blive musiker, men sin egentlige musikalske uddannelse modtog han først fra 1826 hos Kuhlau. Senere blev Weyse hans musikalske mentor. 

Efter at have fuldendt sine studier begyndte han selv at undervise i musik. I maj 1844 giftede han sig og blev i 1846 organist først ved Sankt Petri Kirke i København og siden fra 1859 til sin død ved Helligåndskirken. Som lærer var han i en række år meget søgt og længe den mest ansete lærer i teori. Ved Musikkonservatoriets oprettelse i 1866 var han derfor selvskreven til at overtage posten som lærer i harmoni, indtil han trak sig tilbage i 1883 på grund af alder.

Staten hædrede ham i 1876 med professortitlen, ligesom også J.P.E. Hartmann fremhævede hans betydningsfulde virksomhed som lærer i en nekrolog.

Værker 
Som ung komponerede Gebauer en del romancer og sange. Han udgav i 1842 Sangfuglen, et hæfte med kompositioner af yngre danske komponister. Det var dog først i 1844, at han blev kendt i brede kredse som komponist. Da udkom 1. hæfte af hans Børnesange, der straks vandt almindelig udbredelse og senere efterfulgtes af en række lignende hæfter. Han skrev bl.a. musikken til Hist, hvor vejen slår en bugt, En lille nisse rejste, Ride, ride ranke og andre sange, som stadig synges.
Hans melodi til H.C. Andersens Barn Jesus i en krybbe lå var oprindeligt den mest udbredte men den er efterhånden fortrængt af Niels W. Gades version. I Den Danske Salmebog 2003 bruges der en enkelt melodi af Gebauer til to salmer, nr. 255 Drag, Jesus, mig og nr. 618 Op! våg og bed. 

Han skrev desuden salmer, som er mindre kendte i dag. I striden mellem to fløje i salmesangen, hørte han til strammerne, som ønskede de livlige, viseagtige melodier ud til fordel for mere enkle og højtidelige. Desuden udgav han forskellige pædagogiske og teoretiske værker af egen tilvirkning eller oversat fra tysk.

Eksterne henvisninger 
Artikel om Joh. Chr. Gebauer og den tidlige musikteori i Danmark
 Sange af Gebauer på Wikisource

Noter 

Komponister fra Danmark
Musikteoretikere
Organister fra Danmark
Danskere i 1800-tallet
Komponister af børnesange
Personer i Dansk Biografisk Leksikon
Sommer-OL 1964

Sommer-OL 1964 blev afholdt i Tokyo, Japan, med sejlsportskonkurrencerne i Osaka, Japan. Det var Asiens første OL og japanerne brugte 3 milliarder dollars på stadion og transport.

Sydafrika fik ikke nogen invitation og Indonesien og Nordkorea var ligeledes udelukket. 14 nye lande deres OL-debut i Tokyo.

Volleyball og judo var nye sportsgrene og hollænderen Antonius Geesink chokerede alle ved at vinde den åbne judo-disciplin.

Etiopiens Abebe Bikila forsvarede sin guldmedalje i maraton, dog løb han denne gang i sko. Den sovjetiske gymnast Larissa Latynina sluttede sin OL-karriere med to guldmedaljer, og seks medaljer i alt. I løbet af tre olympiske lege vandt hun hele 18 medaljer.

Danmark udbyggede sin tradition for medaljer vundet på vandet og på cyklen.

Danske deltagere
 56 mænd
 7 kvinder

Danske medaljer i Tokyo 1964
 Guld: 2 – rosport, sejlsport
 Sølv: 1 – cykling
 Bronze: 3 – kano, cykling, sejlsport

Boksning 

Den olympiske bokseturnering blev en succes for Sovjetunionen, der med 9 medaljer (3 af guld) blev bedste nation foran Polen med 7 medaljer og Italien med 5 medaljer. USA's boksere skuffede med kun 3 bronzemedaljer og en enkelt guld. Den amerikanske guldmedalje blev vundet i sværvægt af den senere professionelle verdensmester Joe Frazier. 

Fra Danmark deltog 4 boksere; Børge Krogh i letvægt, Preben Rasmussen i letweltervægt, Hans-Erik Pedersen i weltervægt og Tom Bogs i letmellemvægt. Ingen af de danske boksere opnåede dog medalje.

Medaljetabel 

{| class="wikitable" style="text-align:center;"
|-
! colspan=5| Olympiske Sommerlege 1964
! style="border-left:0px;" bgcolor="#ffffff" |  
|-
!   Nr.  
! Land
| bgcolor="gold" |  Guld  
| bgcolor="silver" |  Sølv  
| bgcolor="CC9966" |Bronze
!   Total  
|-
||1.||align="left"|
||36||26||28||90
|-
||2.||align="left"|
||30||31||35||96
|-
||3.||align="left"|
||16||5||8||29
|-
||4.||align="left"| Tyskland
||10||22||18||50
|-
||5.||align="left"|
||10||10||7||27
|-
||6.||align="left"| Ungarn
||8||5||6||19
|-
||7.||align="left"|
||7||6||10||23
|-
||8.||align="left"|
||6||2||10||18
|-
||9.||align="left"|
||5||6||3||14
|-
||10.||align="left"|
||4||12||2||18
|}

Eksterne henvisninger 

 
Sport i 1964
Tokyos historie
Sommer-OL 1972

Sommer-OL 1972 i München blev de mest triste Olympiske Lege nogensinde. Det israelske hold blev under legene angrebet af palæstinensiske terrorister og taget som gidsler. Dette kendes i dag som München-massakren. Mange foreslog at aflyse legene, men IOC valgte, hvilket Israel støttede, at fortsætte efter en dags udsættelse. Israel trak dog deres hold ud.

Afrikansk storpolitik havde stadig et greb om legene. Rhodesia havde sendt 30 atleter til München, men de blev udelukket pga. landets apartheid-politik.

Bueskydning vendte tilbage til OL-programmet, og judo blev en permanent disciplin. Håndbold gjorde sin debut.

Mark Spitz var stjernen, da han vandt syv guldmedaljer i svømning. I de fire individuelle discipliner, han deltog i, slog han samtlige verdensrekorder. Han er den næst mest succesrige svømmer efter Michael Phelps.

Gymnasten Olga Korbut fra Sovjetunionen blev også en stjerne og en publikumsdarling, da hun vandt tre guldmedaljer og en sølvmedalje.

Til trods for, at Danmark stillede med et af de største hold nogensinde til et OL, blev det kun til én guldmedalje til Niels Fredborg i 1000 meter banecykling. Han kørte i tiden 1 min. 06,44 sek. og besejrede dermed australieren Daniel Clark (1:06,83) med blot 43 hundreddele. Tyskeren Jürgen Schütze fik bronze i 1:07,02.

Boksning 
Den olympiske bokseturnering 1972 blev afholdt fra den 27. august til den 10. september og med 357 deltagere fra 81 nationer satte deltagerantallet atter rekord. Bedste nation blev Cuba, der med 3 guld, 1 sølv og 1 bronze fik sit store gennembrud. Bortset fra Cuba blev bokseturneringen domineret massivt af boksere fra østblokken, og det blev således kun til to guldmedaljer fra vestblokken, en til USA og en til værtsnationen Vesttyskland. USA sluttede som 6. bedste nation, det ringeste resultat i mange år. 

Turneringens store profil var den cubanske sværvægter Teófilo Stevenson, der på sin vej til finalen stoppede samtlige sine tre modstandere, inden han kunne erklæres som turneringens vinder, da den rumænske finalemodstander Ion Alexe grundet en skade ikke kunne stille op. 

Danmark stillede med tre deltagere, men opnåede ikke medaljer. I letvægt deltog Erik Madsen, der imidlertid tabte i første runde 5-0 til ireren Charlie Nash, der siden vandt det professionelle europamesterskab. I weltervægt vandt Ib Bødtcher 3-2 i første runde over Niguel Ortiz Flores, men blev i turneringens anden runde stoppet i 3. omgang af ireren John Rodgers. I mellemvægt vandt Poul Knudsen første kamp 5-0 over William Peets og kvalificerede sig derved til kvartfinalen, hvor han dog tabte til ghaneseren Prince Amartey.

Sejlsport 
Sejlsportskonkurrencerne blev afholdt i Kiel, Slesvig-Holsten.

Danske deltagere 
 128 mænd
 12 kvinder

Danske medaljer

Guld 
 Niels Fredborg (Cykling, 1000 meter på tid)

Sølv 
 Ingen, men Svend Pri vandt  sølv i herresingle og  Svend Pri og Ulla Strand vandt sølv i mixed double i demonstrationssporten badminton,

Bronze 
 Ingen

Eksterne henvisninger 
Officiel rapport

Kilder 

Sport i 1972
Chuck Schuldiner

Charles Michael "Chuck" Schuldiner (født 13. maj 1967, død 13. december 2001) var en amerikansk musiker og en stor pionér inden for death metal. Han var blandt de første der eksperimenterede med growl og tekniske/progressive elementer i death metal.
Han var hovedguitarist og sangskriver for bandet Death, stiftet i 1983. Senere, i 1998, stiftede han også bandet Control Denied.
Han døde 13. december 2001 af kræft i hjernen.

Referencer

Eksterne henvisninger 

 
 Mindeside om Chuck Schuldiner og hans arbejde

Sangere fra USA
Guitarister fra USA
Sangskrivere fra USA
Personer døde af kræft
Grand Theft Auto (computerspil)

Grand Theft Auto (GTA) er det første spil i Grand Theft Auto-serien. Det blev udgivet i oktober 1997 af Rockstar Games.

Referencer

Eksterne henvisninger 
 

Computerspil fra 1997
DOS-spil
Game Boy Color-spil
PlayStation-spil
Windows-spil
Grand Theft Auto
Pagtens Ark

Pagtens Ark er i Bibelen den kiste, hvori israelitterne opbevarede stentavlerne med De Ti Bud, præsten Arons stav og noget af den manna, som nærede israelitterne i ørkenen.

Det var den kiste som Moses ifølge Biblen fik besked på at bygge af Gud.
I Anden Mosebog kapitel 25 giver Gud besked om, hvordan pagtens ark skal laves. Han forklarer, hvordan den skal se ud, hvilke mål den skal have og hvilke materialer, den skal laves af. Gud siger, at det er fra den han vil åbenbare sig for Moses og tale til det israelitiske folk.

Arken var af akacietræ beklædt med guld både på indersiden og ydersiden, og hele vejen rundt er en kant af guld. Arken er to en halv alen lang, halvanden alen bred og halvanden alen høj (ca. 111x67x67 cm). Låget, som bliver kaldt sonedækket, var af rent guld. Det var to en halv alen lang og halvanden alen bred. Til hver ende af sonedækket skulle der laves en kerub, som var i et med sonedækket. En kerub er en af de højst rangerede engle. Keruberne havde deres vinger bredt opad for at dække for sonedækket, og de står overfor hinanden og vender ind mod sonedækket. Det er fra sonedækket, at Gud åbenbarede sig. På hver fod af arken er der sat en ring af guld, der vender ud mod en af de lange sider. Gennem de ringe skal arken bæres på stænger af akacietræ og beklædt med guld. Bærestængerne måtte ikke tages ud af ringene.

Pagtens ark stod i Det Allerhelligste (Det inderste rum i israelitternes helligdom).

Pagtens ark blev erobret af nabofolket filistrerne. De anbragte den i deres gud Dagons tempel. Næste dag var flere gudestøtter væltet, og der udbrød pest hos filistrerne. Derefter blev arken givet tilbage til israelitterne. På vejen tilbage til Jerusalem blev den kørt på en vogn trukket af okser. Det var i modstrid med de befalinger, folket havde fået, idet arken kun måtte bæres ved bærestængerne. På et tidspunkt var vognen ved at vælte, så præsten Uzzra rakte hånden ud for at støtte arken. Gud blev vred, og Uzzra døde på stedet. Kong Salomo blev bange og lod den stå i Obad-Edom i tre måneder. Obad-Edom og hele hans hus blev velsignet, og kong Salamo fik mod til at tage den med til Jerusalem, hvor den blev stillet i Kong Salomos Tempel.

Den eneste bibelske omtale af arken efter Salomons tid forekommer i Anden Krønikebog 35:3, hvor kong Josija (641–609 f-Kr.) befalede, at den skulle bringes tilbage til templet. Hvorfor den var fjernet nævnes ikke.

Mange har søgt efter pagtens ark, men ingen har haft held med at finde den.

Litteratur 

 Det Gamle Testamente/Tanakh
 Anden og Femte Mosebog
 Josvabogen
 Dommerbogen
 Første og Anden Samuelsbog
 Første Kongebog
 Første og Anden Krønikebog
 Salmernes Bog
 Jeremias' Bog
 Det Nye Testamente
 Brevet til Hebræerne
 Johannes' Åbenbaring
 Koranen
 2. Sura

Eksterne henvisninger 

Kristendom
Jødedom
Sommer-OL 1980

Sommer-OL i 1980 i Moskva blev ramt af en internationel boykot i hidtil uset grad. Sværvægtslande som Japan, Vesttyskland og USA blev hjemme i protest over Sovjetunionens invasion af Afghanistan.

Danmark deltog, men med sin egen form for protest over invasionen. Danmark stillede op under OL-flaget og ikke Dannebrog, og de danske guldmedaljevindere hørte den olympiske hymne i stedet for nationalmelodien.

Til trods for USA og Vesttysklands fravær var legene i mange discipliner af høj standard. 36 verdensrekorder og 73 olympiske rekorder blev sat.

Den britiske legende Sebastian Coe vandt 1500 m-løbet. Fra Danmarks side sigtede Kjeld Rasmussen efter guld i skydesport og ramte plet. Poul Richard Høj Jensen, Valdemar Bandolowski og Eirk Hansen vandt guld i soling, og Susanne Nielsson fik bronze i svømning.

Sejlsportskonkurrencerne blev afholdt i Tallinn i den Estiske Sovjetrepublik.

Danske deltagere 
 54 mænd
 3 kvinder

Danske medaljer

Guld 
 Kjeld Rasmussen (Skeetskydning)
 Valdemar Bandolowski, Erik Hansen og Poul Richard Høj Jensen (Sejlsport, Soling)

Sølv 
 Peter Due og Per Kjærgaard (Sejlsport, Tornado)

Bronze 
 Hans-Henrik Ørsted (Cykling, herrernes 4 km forfølgelsesløb)
 Susanne Nielsson (Svømning, 100m bryst)

Idrætsbegivenhederne

Boksning  

Bokseturneringen var præget af den internationale boycot af legene og særlig USA's boycot. Cuba blev den helt store nation i turneringen, da cubanske boksere vandt i alt 10 medaljer, heraf 6 af guld. Sværvægtsklassen blev for tredje gang i træk vundet af den cubanske sværvægter Teófilo Stevenson.

Fra Danmark deltog alene Michael Madsen i letsværvægt. Madsen vandt sin første kamp mod ungareren Csaba Kuzma i turneringens første runde. I kvartfinalen mødte han cubaneren Ricardo Rojas, hvor Madsen blev slået med dommerstemmerne 1-4.

Roning

Referencer

Kilder 

 
Sport i 1980
Sommer-OL 1984

Sommer-OL i 1984 i Los Angeles blev ligesom Sommer-OL i Moskva fire år tidligere ramt af en massiv boykot. Denne gang var det Sovjetunionen og de øvrige østblok-lande (med undtagelse af Rumænien og Jugoslavien), der boykottede legene på grund af deres utilfredshed med sikkerheden.

Carl Lewis var legenes store medaljesluger. Han tangerede Jesse Owens' rekord fra 1936 i Berlin ved at vinde fire guldmedaljer i hhv. 100 m, 200 m, 4 x 100 m-stafet og længdespring.

Storbritanniens Sebastian Coe forsvarede sin 1500 m-guldmedalje, og synkronsvømning kom på programmet for første gang.

Fodboldbanen bød velkommen til professionelle spillere – et signal fra IOC om, at tingene var ved at ændre sig, og at man var nødt til at følge med i idrættens udvikling.

Det skønnes, at 5,7 millioner tilskuere besøgte legene.

Der var ingen guldmedaljer til Danmark i Los Angeles.

Danske deltagere 
 54 mænd
 11 kvinder

Danske medaljer i Los Angeles 1984 
Guld: 0

Sølv: 3
 Ole Riber Rasmussen, (Skeetskydning)
 Henning Lynge Jakobsen, (Kano, 500m)
 Anne Grethe Tørnblad-Jensen, (dressurridning)

Bronze: 3
 Henning Lynge Jakobsen, (Kano, 1000m)
 Michael Jessen, Lars Nielsen, Per Rasmussen og Erik Christiansen, (Firer uden styrmand)
 Hanne Mandsfeldt Eriksen, Birgitte Hanel, Inger Charlotte Koefoed, Bodil Steen Rasmussen og Jette Hejli Sørensen, (dobbelt-firer med styrmand)

Referencer

Kilder 

 
Sport i 1984
Michael Silberbauer

Michael Kappelgaard Silberbauer (født 7. juli 1981 i Støvring) er dansk fodboldtræner og tidligere fodboldspiller, der senest har været cheftræner i FC Utrecht. 

Som aktiv spillede han i AaB, F.C. København, FC Utrecht, BSC Young Boys, OB og FC Biel-Bienne. Silberbauer afsluttede sin aktive karriere i 2015 og har siden været træner, først som assistent i Biel-Bienne, og senere blandt andet i FC Luzern, FC Midtjylland og FC Utrecht, i flere tilfælde som assistenttræner, og senest fra lige før årsskiftet 2022-2023 som cheftræner i Utrecht til han i august 2023 blev fyret efter elendig start på sæsonen 2023-2024.

Karriere

Spillerkarriere 
Silberbauers talent var tidligt klart, og han har således spillet en lang række kampe på DBU's ungdomshold, ikke mindst på U/21-landsholdet, hvor han fik 24 kampe. I 2002 debuterede han på A-landsholdet, men først 2½ år senere fik han den næste, og han fik i 2005-2006 yderligere syv kampe, så han har spillet i alt otte landskampe og scoret et enkelt mål.

Han fik kontrakt hos AaB's forsvarende danmarksmestre og spillede derpå fire år i klubben og fik 111 kampe, hvori han scorede 21 mål. Han var efterhånden så stor en profil i Superligaen, at FCK blev interesseret og hentede ham i vinterpausen 2003-2004, hvor han straks gik ind på førsteholdet som en af stamspillerne. Med FCK har Silberbauer spillet såvel Royal League som UEFA Cup og UEFA Champions League foruden i danske turneringer. Silberbauer opnåede 196 kampe for FCK, inden han i 2008 skiftede til FC Utrecht. Silberbauer skiftede i 2011 til Berner Sport Club Young Boys på en fri transfer.

I 2013 blev Silberbauer rykket ned på Young Boys andethold. I sommeren 2014 skiftede han Young Boys ud med FC Biel-Bienne fra den næstbedste schweiziske række.

Eksterne henvisninger 
 Spillerstatistik for FC København
 Spillerprofil på FC-Utrecht.nl

Referencer 

Fodboldspillere fra Danmark
Fodboldtrænere fra Danmark
Fodboldspillere fra FC København
Fodboldspillere fra AaB
Fodboldlandsholdsspillere fra Danmark
Personer fra Støvring
Fodboldspillere fra Odense Boldklub
Fodboldspillere fra BSC Young Boys
Deltagere ved det europæiske mesterskab i fodbold 2012
Sommer-OL 1916

Sommer-OL 1916, officielt Den sjette olympiades lege, skulle være afholdt i Berlin i 1916 på det nybyggede Deutsches Stadion i Grunewald, men blev aflyst på grund af 1. verdenskrig.

1916
Sport i 1916
Sport i Berlin
Sommer-OL 1940

Sommer-OL 1940, officielt Den tolvte olympiades lege, skulle være afholdt i 1940. Oprindelig var det meningen at Tokyo skulle have været vært, men efter udbrudet af den 2. kinesisk-japanske krig blev det ændret til Helsinki. Imidlertid måtte legene helt aflyses på grund af 2. verdenskrig.

Helsinki blev senere vært for Sommer-OL 1952 mens Tokyo blev det for Sommer-OL 1964.

1940
Sport i 1940
Helsinki